Etanol brand in fabriek | Netwerk24
Etanol brand in fabriek
Deur Tebogo Monama, News24 16 April 2021 21:28
Brandbestryders het Vrydag 'n brand in 'n fabriek in Centurion geblus nadat 30 000 liter etanol vlamgevat het en voordat die vlamme nog 50 000 liter etanol in 'n ander deel van die gebou bereik het.
Volgens Charles Mabaso, woordvoerder van die Tshwane-nooddienste, is die brandweer na 'n fabriek in Sunderland Ridge, Centurion, ontbied.
Die dak van die fabriek het ineengestort, maar die brandweer het verhoed dat die vlamme na die agterkant van die fabriek versprei waar nog 50 000 liter etanol in dromme opgeberg word.
Die brand het omstreeks 15:45 uitgebreek. Geen lewensverlies of beserings is aangemeld nie. Die oorsaak van die brand is nog nie bekend nie.